retten i odense
dom
afsagt den 19. juli 2017 i sag nr. bs 2-506/2017:
a
x-gade
5500 middelfart
og
b
x-gade
5500 middelfart
(advokat flemming schroll madsen)
mod
statsforvaltningen
storetorv 10
6200 aabenraa
(kammeradvokaten ved
advokat kristine schmidt usterud)
yderligere parter:
c
(advokat britt reiwald)
plejeforældrene, der ansøger om adoption
d og
e
y-gade
7000 fredericia
(advokat birgitte kirkegaard)
sagens baggrund og parternes påstande
på et møde den 5. oktober 2016 besluttede børn og unge-udvalget i fredericia kommune at
indstille til ankestyrelsen, at meddele tilladelse til bortadoption af
c, født den … 2012
uden samtykke fra forældremyndighedsinderhaverne a og b.
ankestyrelsen besluttede på et møde den 24. november 2016 at meddele samtykke til, at c
blev bortadopteret.
statsforvaltningen traf herefter den 10. marts 2017 afgørelse om bortadoption af c uden
samtykke.
a og b har krævet, at sagen indbringes for retten.
                                                 - 2 -
a og b har nedlagt påstand om
principalt, at sagen afvises,
subsidiært, at bortadoptionen afvises.
statsforvaltningen har nedlagt påstand om stadfæstelse af afgørelsen af 10. marts 2017.
adoptionsansøgerne har ligeledes nedlagt påstand om stadfæstelse.
oplysningerne i sagen
c blev få timer efter fødslen anbragt i sin nuværende plejefamilie. sagsøgerne har - udover c
- sammen … på 6 år. a har endvidere særbørnene … på 9 år og … på 10 år. alle tre børn har
været anbragt uden for hjemmet siden august 2011. b har en voksen søn.
cs anbringelse har været behandlet flere gange, senest er der truffet afgørelse ved odense rets
dom af 27. maj 2016, hvor genbehandlingsfristen blev fastsat til tre år.
spørgsmålet om bortadoption har tidligere været behandlet i ankestyrelsen, der den 2. august
2012 afviste at meddele samtykke hertil. det fremgår blandt andet af ankestyrelsens
afgørelse til sagsøgerne: "vi vurderer, at der ikke er sådanne væsentlige hensyn til c, der
giver grund til at bortadoptere ham uden ... samtykke. årsagen til det er, at det ikke er
godtgjort, at i ikke vil være i stand til at spille en positiv rolle for c i forbindelse med samvær.
vi henviser til, at i har overvåget samvær med c en gang om måneden i en time og kommer
til de planlagte samvær. ... " ankestyrelsens afgørelse blev truffet i medfør af dagældende
adoptionslovs § 2, § 7, stk. , § 9, stk. 1 og stk. 2 og stk. 3.
der er den 14. september 2016 udfærdiget tilknytningsundersøgelse af c af autoriseret
psykolog ........
det fremgår blandt andet heraf, at "det vurderes, at de beskrevne vanskeligheder vedvarende
fremover i massiv grad nedsætter [a]s evne til at indleve sig i og imødekomme cs
udviklingsmæssige behov. det vurderes, at [a] varigt [er] ude af stand til at varetage ansvaret
og omsorgen for cs opvækst.
.....................
det vurderes, at de beskrevne vanskeligheder vedvarende fremover i massiv grad nedsætter
bs evne til at indleve sig i og imødekomme cs udviklingsmæssige behov. det vurderes, at [b]
varigt er ude af stand til at varetage ansvaret og omsorgen for cs opvækst."
endvidere fremgår det af samme erklæring, at c havde opnået en nær tilknytning til
plejefamilien, som var hans primære tilknytningspersoner. indtrykket var, at hans trivsel
havde været stigende igennem hans tilværelse. en eventuel fraflytning fra plejefamilien ville
have overordentligt massive negative konsekvenser for c. et brud i den primære tilknytning
til plejeforældrene ville indebære en stærk risiko for alvorlig personlighedsmæssig
fejludvikling hos ham. en bortadoption til plejeforældrene ville være i overensstemmelse med
cs interesser.
a og b har haft samvær med c en time om måneden.
                                         ------------------------
ankestyrelsen begrundede sin afgørelse således:
                                                 - 3 -
"vi vurderer, at det må antages at være det bedste for c at blive bortadopteret og giver derfor
samtykke hertil.
årsagen er, at c har været anbragt i plejefamilien siden han var nyfødt.
årsagen er også, at cs tilknytning til plejefamilien har antaget en sådan karakter, at det vil
være skadeligt for c at bryde denne tilknytning, navnlig under hensyn til kontinuiteten og
stabiliteten i cs opvækst.
vi henviser til, at c har været anbragt uden for hjemmet uden samtykke fra a og b siden hans
fødsel. c er anbragt uden for hjemmet, idet det vurderes, at der er en åbenbar risiko , at c
sundhed og udvikling lider alvorlig skade på grund af utilstrækkelig omsorg for ham ved
ophold i hjemmet. byretten har senest den 27. maj 2016 tiltrådt ankestyrelsens afgørelse
herom.
vi henviser til, at det er beskrevet, at b og a har begrænsede ressourcer følelsesmæssigt og
socialt i forhold til at kunne imødekomme og håndtere c behov. omfanget og karakteren af
deres vanskeligheder gør, at de ikke er i stand til at aflæse c behov og følelser.
vi henviser til, at det er beskrevet om c, at han er velfungerende i plejefamilien. han fremstår
dog med et behov for tydelig og nærværende voksne, der kan sikre ham følelsesmæssig,
indlevelse og omsorg i dagligdagen.
vi henviser endvidere til, at det fremgår af undersøgelsen af 14. september 2016 omkring c
tilknytning til plejefamilien og forældrene, at det konkluderes, at han er velanbragt hos
plejefamilien, at de er hans primære tilknytningspersoner, at han har stabilitet og tryghed i,
hvor han bor, at en fraflytning vil have overordentligt massive negativ konsekvenser for ham
og udgøre en åbenbar risiko for hans sundhed og trivsel. videre vurderes det, at forældrene a
og b er varigt ude af stand til at varetage omsorgen og ansvaret for c. det vurderes, at der
ikke er et emotionelt bånd og slet ikke en tilknytningsrelation til forældrene, a og b. ved
undersøgelsen er der lagt vægt på, at c vurderes at være særlig sårbar og derfor har særlige
udviklingsmæssige behov, som plejeforældrene er i stand til at honorere.
vi henviser også til, at det fremgår af undersøgelsen, at c opfatter plejeforældrene som sine
forældre, og deres hjem som sit hjem. plejeforældrene ønsker at adoptere ham, og den
stabilitet og kontinuitet i hans opvækst vil være til gavn for ham."
                                        -------------------------
adoptionsloven blev ændret i 2015 med henblik på at lempe adgangen til tvangsadoption af
de børn, der ellers skulle være anbragt under hele deres opvækst og sikre disse børn mulighed
for kontinuitet og stabilitet, når det vurderedes, at forældrene aldring ville kunne tage sig af
dem og give dem en stabil familierelation, ligesom der blev adgang til tvangsadoprtion af et
anbragt barn, der har opnået en særlig stærk tilknytning til sin plejefamilie, uafhængigt af
hvor længe barnet havde været anbragt. det skulle endvidere ikke længere være godtgjort, at
forældrene varigt ville være ude af stand til at varetage omsorgen for barnet, men det skulle
herefter alene være sansynliggjort. efter adoptionslovens § 2 må adoption fortsat kun
bevilliges, hvis det kan antages at være til gavn for den, der ønskes adopteret.
det fremgår af bemærkningerne til 2015-loven, at der ønskedes en mulighed for
tvangsadoption i tilfælde, hvor barnets tilknytning til en plejefamilie har fået en sådan
karakter, at det vil være skadeligt for barnet at bryde denne tilknytning, navnlig under hensyn
til kontinuiteten og stabiliteten i barnets opvækst og under hensyn til barnets relation til
forældrene.
                                                - 4 -
det fremgår også, at "det er ministeriets opfattelse, at de foreslåede ændringer i dette forslag
er i overensstemmelse med danmarks internationale forpligtelser, ... de foreslåede ændringer
skærper sagsgangen, men bibeholder at sagen skal vurderes af flere myndigheder, og at der er
mulighed for at indbringe den endelige afgørelse for retten. derudover har de foreslåede
regler fortsat fokus på, at alle afgørelser skal træffes ud fra, hvad der er barnets bedste."
det fremgår videre om forholdet til danmarks internationale forpligtelser:
"den europæiske menneskerettighedskonvention (herefter menneskerettighedskonventionen)
og fn´s konvention om barnets rettigheder (herefter børnekonventionen) indeholder
bestemmelser, der har betydning for adoption uden samtykke.
bestemmelserne i børnekonventionen bliver inddraget af den europæiske
menneskerettighedsdomstol i dennes fortolkning af menneskerettighedskonventionen.
børnekonventionens artikel 3 slår fast, at "i alle foranstaltninger vedrørende børn, hvad enten
disse udøves af det offentlige eller private institutioner for social velfærd, domstole,
forvaltningsmyndigheder eller lovgivende organer, skal barnets tarv komme i første
række."princippet om barnets bedste er vejledende for fortolkningen af de øvrige
bestemmelser i konventionen. efter artikel 3 påtager konventionsstaterne sig at sikre barnet
den beskyttelse og omsorg, der er nødvendig for dets trivsel, og staterne skal i den forbindelse
iværksætte de nødvendige foranstaltninger for at opfylde denne forpligtelse.
efter artikel 9 skal konventionsstaterne sikre, at barnet ikke adskilles fra sine forældre mod
dets vilje, medmindre en adskillelse er nødvendig af hensyn til barnets tarv. .. "
det fremgår videre af bemærkningerne til lovforslaget til § 9, stk. 3, at en adoption kan
gennemføres selv om der har været kontakt mellem barnet og forældrene, og efter § 9, stk. 4
kan en adoption til barnets plejeforældre gennemføres, hvis barnets tilknytning til familien har
antaget en sådan karakter, at det vil være skadeligt for barnet at bryde tilknytningen .....
den foreslåede bestemmelse i § 9, stk. 4, understreger hensynet til barnets bedste i en
situation, hvor plejeforældrene reelt har taget forældrenes plads, og hvor eksempelvis barnets
særlige forhold gør. at det ikke vil være muligt at bryde denne faktiske familierelation uden at
skade barnet. der skal således være tale om nogle særlige omstændigheder, som gør, at
hensynet til forældrene må tilsidesættes i afvejningen af, hvad der er bedst for barnet.
endvidere vil adoption efter denne bestemmelse som alt overvejende hovedregel forudsætte,
at relationen har udviklet sig gennem længere tids tilknytning. ... "
af betænkning om retssikkerhed i anbringelsessager nr. 1463/2005 fremgår blandt andet:
"området reguleres dels af den europæiske menneskerettighedskonvention, som er
inkorporeret i dansk ret, dels af fn´s børnekonvention, som danmark har tiltrådt. ...
en tvangsanbringelse er et indgreb i retten til familieliv, som er beskyttet af
menneskerettighedskonventionens, artikel 8, stk. 1. efter denne artikels stk. 2 skal følgende
betingelser være opfyldt, for at et indgreb heri er berettiget: det skal ske i overensstemmelse
med loven og være nødvendigt i et demokratisk samfund af hensyn til den nationale
sikkerhed, den offentlige tryghed eller landets økonomiske velfærd, for at forebygge uro eller
forbrydelse, for at beskytte sundheden eller sædeligheden eller for at beskytte andres
rettigheder og friheder.
for så vidt angår børnekonventionen er navnlig følgende bestemmelser af betydning
artikel 9
1. deltagerstaterne skal sikre, at barnet ikke adskilles fra sine forældre mod dets vilje,
undtagen når kompetente myndigheder, hvis afgørelse er undergivet retlig prøvelse, i
overensstemmelse med gældende lov og praksis bestemmer, at en sådan adskillelse er
nødvendig af hensyn til barnets tarv. ...
                                                - 5 -
.......................
menneskerettighedskonventionen udelukker ikke, at et barn kan bortadopteres, selv om en
eller begge forældre protesterer. sådan afgørelse må imidlertid kræve helt ekstraordinære
forhold, .....
efter udvalgets forslag vil det i helt ekstraordinære situationer være muligt at bortadoptere et
lille barn mod forældrenes ønske og uden, at forældrene sikres mulighed for kontakt efter
adoptionen. efter udvalgets opfattelse vil de betingelser, der opstilles om, at forældrene skal
være ude af stand til at tage vare på barnet i hele dets opvækstperiode være tilstrækkeligt
strenge til, at det sikres, at sådan adoption kun vil være tilladt i helt ekstraordinære tilfælde.
..........
udvalget foreslår endvidere, at tvangsadoption skal kunne ske, hvis barnet har været anbragt i
3 år, og det er godtgjort, at forældrene varigt ikke vil være i stand til at tage sig af barnet.
adoption vil i sådanne tilfælde normalt ske ti de plejeforældre, som barnet har været anbragt
hos, og hvor der er opstået en tæt tilknytning, således at barnet reelt har fået en ny familie,
......
............
det følger af konventionens artikel 13 sammenholdt med artikel 8, at der skal være adgang til
effektive retsmidler i sager, der indebærer indgreb i retten til respekt for familieliv. det er
derfor vigtigt, at forældrene er sikret klageadgang og adgang til domstolsprøvelse. .... at der er
adgang til fuld domstolsprøvelse af såvel de faktiske som retlige forhold."
forklaringer
b har blandt andet forklaret, at han afviser de beskyldninger, der blev rejst mod ham om
seksuelle krænkelser og alkoholmisbrug, der blev fremsat mod ham i 2011. han drak i 2000
og 2003, da hans forældre døde. han har intet misbrug nu. as far anmeldte ham til politiet.
det blev han meget vred over, for det var ikke relevant. faren havde også indberettet dem til
kommunen, men det benægtede faren. faren var forvirret og vred over, at han ikke måtte se
sine egne børnebørn. politiet rejste ikke tiltale mod ham, men de tre børn blev fjernet fra
hjemmet. han og a har aldrig fået hjælp fra kommunen. han har været gennem
psykologundersøgelser i to omgange. kommunen "har nok stukket dem noget". han og a har
altid gerne villet have samvær med c, og de har også ønsket at få samværet udvidet. de har
accepteret støttet samvær, fordi de gerne ville have samvær uden plejemor var til stede. c
taler ikke så meget med "overvåger", men den pågældende vil gerne bestemme, hvad de skal
lave. c har det sjovt under samvær, og de kan give ham et kram. han og a bor i et lejet hus,
de kan godt og er parate til, at have c hjemme. han har ikke begået vold mod børnene og
heller ikke mod a. han og a passer deres arbejde og har det fint sammen. de tager på
udflugter i weekenden eller ordner have. han har problemer med sin ryg og er i
arbejdsprøvning. han arbejder som … på en efterskole, men det får han stress af.
a har blandt andet forklaret, at hun kan tilslutte sig bs forklaring. hun har ikke været udsat
for vold fra bs side. b er ikke voldelig og har ikke foretaget seksuelle krænkelser af børn.
børnehaven og idrætsefterskolen, som b var på, satte sagen i gang om tvangsfjernelse af
børnene. kommunen skulle have hjulpet dem i hjemmet, men det har de ikke gjort. det går
bedre med samværet nu, hvor plejemor ikke er til stede. c er tryg, når de er sammen. hun har
været i arbejdsprøvning på en rideskole, og hun er nu i en …, det skal fortsætte indtil
september.
rettens begrundelse og resultat
                                                - 6 -
det forhold, at ankestyrelsen i 2012, ganske kort tid efter c fødsel og anbringelse i
plejefamilien og efter en anden bestemmelse i adoptionsloven end den nu påberåbte, ikke
meddelte samtykke til bortadoption, kan ikke føre til, at sagen nu skal afvises, hvorfor
sagsøgernes påstand herom ikke tages til følge.
c har siden, han blev født, været anbragt hos den plejefamilie, der nu ansøger om tilladelse til
at adoptere ham. betingelserne for tvangsfjernelse af c må efter rettens afgørelse af 27. maj
2016 fortsat anses for at være opfyldt. efter de foreliggende undersøgelser må sagsøgerne
anses for varigt at være ude af stand til at varetage omsorgen for c. c har en sådan tilknytning
til sin plejefamilie, at det vil være skadeligt for ham at bryde denne tilknytning. når i øvrigt
henses til den begrundelse, som ankestyrelsen har anført for at give samtykke til adoptionen
må betingelserne i adoptionens lovens § 9, stk. 4, jf. stk. 2 anses for opfyldt for bortadoption
af c uden sagsøgernes samtykke.
når henses de retssikkerhedgarantier, der er opfyldt ved reglerne om sagsbehandlingen, og
når henses til at hovedformålet med menneskerettighedskonventioen og børnekonventionen
er, at der skal handles til barnets bedste, findes en bortadoption ikke at være i strid med
danmarks internationale forpligtelser.
sagsøgtes påstand tages derfor til følge.
thi kendes for ret:
statsforvaltningens afgørelse af 10. marts 2017 afgørelse om bortadoption af c uden
samtykke fra forældrene a og b, stadfæstes.
ingen af parterne betaler sagsomkostninger til den anden part eller til statskassen.
